ભારત-ન્યૂઝીલેન્ડ વચ્ચે રમાઇ રહેલ પ્રથમ ટેસ્ટ મેચના ચોથા દિવસે ભારત મજબૂત સ્થિતિમાં પહોંચી ગયું છે. ચોથા દિવસની રમત શરૂ થયા બાદ ભારતે પોતાની બીજી વિકેટ મુરલી વિજયની ગુમાવી હતી. મુરલી વિજય 76 રન બનાવી પેવેલિયન પરત ફર્યો હતો. તેની વિકેટ સેન્ટનરે ઝડપી હતી. પ્રથમ ઇનિંગ્સમાં પણ વિજયે 65 રનનું યોગદાન આપ્યું હતું. હાલમાં ચેતેશ્વર પુજારા અને સુકાની વિરાટ કોહલી મેદાન પર છે. ભારતે 247 રનની લીડ મેળવી લીધી છે.